ลาวแผ่นดินไหว 4.8 ริกเตอร์ 
กรมอุตุนิยมวิทยารายงาน เกิดแผ่นดินไหวในประเทศลาวขนาด 4.8 ริกเตอร์ เมื่อเวลา 12.57 น. ความลึกจากระดับผิวดิน 10 กิโลเมตร ขณะที่สำนักข่าวต่างประเทศ รายงานว่า เกิดแผ่นดินไหวในประเทศลาว ตามเวลาท้องถิ่นเวลา 14.00 น.ที่ผ่านมา โดยอ้างข้อมูลจากสำนักงานสำรวจธรณีวิทยาแห่งชาติของสหรัฐฯ หรือ ยูเอสจีเอส ว่าสามารถวัดแรงสั่นสะเทือนได้ 4.8 ริกเตอร์ ศูนย์กลางลึกลงไปใต้ดินเพียง 10.2 ก.ม.เท่านั้น และอยู่ห่างจากจังหวัดเชียงรายของประเทศไทย เพียง 102 กิโลเมตร อย่างไรก็ตามยังไม่มีการยืนยันความเสียหายจากแผ่นดินไหวครั้งนี้ขณะเดียวกันกรมอุตุนิยมวิทยาประกาศเตือนภัย สภาวะน้ำท่วมในภาคใต้ฉบับที่ 5 ในช่วงวันที่ 26-28 มีนาคม 2554 หย่อมความกดอากาศต่ำปกคลุมบริเวณภาคใต้ตอนกลาง ทำให้บริเวณภาคใต้มีฝนชุกหนาแน่นและมีฝนตกหนักถึงหนักมากในหลายพื้นที่ จึงขอให้ประชาชนระวังอันตรายจากสภาวะน้ำท่วมฉับพลันและน้ำป่าไหลหลากที่จะ เกิดขึ้น โดยเฉพาะบริเวณจังหวัดชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา นราธิวาส ตรัง และสตูล สำหรับคลื่นลมในอ่าวไทยสูง 2-3 เมตร ขอให้ชาวเรือเพิ่มความระมัดระวังอันตรายในการเดินเรือ และเรือเล็กควรงดออกจากฝั่งในช่วงวันเวลาดังกล่าวไว้ด้วย ต่อจากนั้นในช่วงวันที่ 29-30 มีนาคม 2554 หย่อมความกดอากาศต่ำนี้จะเคลื่อนตัวลงสู่ทะเลอันดามันและอ่างเบงกอล ทำให้ภาคใต้ของประเทศไทยจะมีลดลงในระยะนี้
 กรมอุตุนิยมวิทยารายงาน เกิดแผ่นดินไหวในประเทศลาวขนาด 4.8 ริกเตอร์ เมื่อเวลา 12.57 น. ความลึกจากระดับผิวดิน 10 กิโลเมตร